wannaphong/clean_thaiwikipedia huggingface dataset:
# เออนอรา มาลาเกร
เออนอรา มาลาจเร (ฝรั่งเศส:Enora Malagré) เป็นชาวฝรั่งเศส เกิดเมื่อวันที่ 20 กรกฎาคม 2523 (ค.ศ.1980) ที่เมืองมอร์เลซ์ เป็นผู้ประกาศข่าว คอลัมนิสต์ และนักจัดรายการวิทยุ

 ชีวิตและการศึกษา 
เออนอรา มาลาจเร เกิดที่เมืองมอร์เลซ์จังหวัดฟีนิสแตร์ในบริตานี เมื่อเธอมีอายุ 10 ขวบได้ย้ายไปอยู่ที่จังหวัดอีฟว์ลีนซึ่งได้ใช้ชีวิตอยู่ที่นั่นเป็นต้นมา ต่อจากนั้นเธอจึงย้ายไปอาศัยอยู่ในกรุงปารีสและได้เข้ารับการฝึกสอนเพื่อมาเป็นนักแสดงตลกอีกด้วย แต่เธอกลับเลือกเรียนวิชาด้านกฎหมายและเริ่มการทำงานด้านโทรทัศน์

 การทำงานด้านวิทยุ 
เออนอรา มาลาจเรเริ่มทำงานด้านวิทยุและสื่อหลังจากได้เข้าพบกับผู้ร่วมก่อตั้งอาดโจ นอวา ที่เป็นผู้ริเริ่มว่าตัวเธอนั้นคือนักจัดรายการวิทยุที่ดีที่สุด และได้เชื้อเชิญเธอมาร่วมทำงานในสถานีของเขา เธอเริ่มทำอาชีพด้านวิทยุเมื่อปี 2547 ที่นอวา โดยบางครั้งนั้นเธอได้ช่วยทำหน้าที่เป็นคอลัมนิสต์และนักประกาศข่าว เป็นเวลาทั้งหมด 6 ปี

จากตั้งแต่เดือนกันยายน 2553 ถึงกรกฎาคม 2554 เธอร่วมงานกับเซบาสเตียน คอเออะ ในรายการวิทยุ C'Cauet ที่ NRJ ต่อมา 1 ปีก็ได้ลาออกจากงานที่ทำนี้ ซึ่งในเดือนสิงหาคม 2554 และอีก 1 ปีนั้น เธอได้ร่วมงานกับซีริล ลาลูนา กับรายการวิทยุ อาอูนา เลอ มาแต็ง ช่วงเวลา 06.00 น.ถึง 09.00 น. รายการช่วงเช้าบนสถานีวิทยุ เวอร์จิ้น อาดโจ และช่วงที่สองของตอนเย็น ตั้งแต่วันที่ 26 สิงหาคม 2556 ที่เป็นรายการที่ถูกจัดโดยซีริล ลาลูนาและได้เปลี่ยนชื่อใหม่เป็น เออนอรา เลอ ซวาร ซึ่งทำงานร่วมกันของสเตฟาน บาคและมิกาล ซาซูนเวลา 21.00 น.ถึงเที่ยงคืน ในเดือนมิถุนายน 2556 เธอได้เป็นหนึ่งในสมาชิกของรายการวิทยุ อ็อง วา ซเจอเน ที่มีพิธีกรคือลออ็อง อิลเจในช่องยุโรป 1
# คิม อู-บิน
คิม อู-บิน (เกิด 16 กรกฎาคม ค.ศ. 1989) ชื่อเกิด คิม ฮย็อน-จุง  เป็นนักแสดงและนายแบบชาวเกาหลีใต้ เขาเริ่มมีชื่อเสียงจาก ละครโทรทัศน์เรื่อง โรงเรียนหัวใจใส (2012–13) และ วุ่นรักทายาทพันล้าน (2013)

 ผลงานการแสดง 
 ภาพยนตร์
 ปี เรื่อง บทบาท 2012  Runway Cop  (cameo, last part) 2013  Friend: The Great Legacy  Han Sung-hoon 2014  The Con Artists  Ji-hyuk 2015  Twenty  Chi-ho 2016  MasterPark Jang-goon2018  Wiretap Park Sang-dae
|2022 || Alienoid ||Guard
|}

ละครโทรทัศน์
 ปี เรื่อง บทบาท เครือข่าย2011Drama Special White Christmas Kang Mi-reuKBS2Drama Special "Cupid Factory" RoyVampire Idol Woo-bin MBN2012 A Gentleman's Dignity Kim Dong-hyubSBS To the Beautiful You John Kim  (guest, episodes 9-11) School 2013 Park Heung-soo KBS2 2013 The Heirs Choi Young-do SBS 2016 Uncontrollably Fond Shin Joon-young KBS2

เว็บซีรีส์
 ปี เรื่อง บทบาท 2014  Love Cells  Dating god

มิวสิกวิดีโอ
 ปี เพลง ศิลปิน 2013  Don't Mess With Me  2EYES

รายการทางโทรทัศน์
 ปี เรื่อง เครือข่าย หมายเหตุ 2011  Korea's Next Top Model, Cycle 2  OnStyle  Guest 2012  Lord of the Ring  MBC  Guest, episode 1  Porridge Making Woman, Undying Man  QTV  Guest with Hong Jong-hyun 2013  Running Man  SBS  Guest, episodes 138, 166 Hello Counselor  KBS2  Guest, episode 118 with Lee Soo-hyuk and Hyun Woo Hwasin – Controller of the Heart  SBS  Guest, episode 7 Style Log: PLAY BOYZ  OnStyle  Guest with Kim Young-kwang and Sung Joon Mnet Wide Starcam  Mnet  2013–2014  M! Countdown  Host 2014  Four Sons and One Daughter  MBC  Guest, episode 12 Running Man  SBS  Guest, episodes 188, 189, 191, 225 2015  Guest, episode 240

 รางวัล 
2013 8th Asia Model Festival Awards - New star
2013 Anhui TV Drama Awards - Popular Foreign Actor
2013 2nd Daejeon Drama Festival awards - APAN Star Awards, Best Actor
2013 Teenager Star - SBS Actors Awards
2014 9th Asia Model Festival Awards - Asia Special Prize Winner 
2014 Daejong film awards - Hanhwa Star Awards given to candidates with popular ratings
2015 35th Blue Dragon Film Awards - Popularity awards
# แผ่นดินไหวในเกาะโบโฮล พ.ศ. 2556
แผ่นดินไหวในเกาะโบโฮล พ.ศ. 2556 เกิดขึ้นเมื่อวันที่ 15 ตุลาคม พ.ศ. 2556 เวลา  ในเกาะโบโฮล เขตกิตนางคาบีซายาอัน ประเทศฟิลิปปินส์ ขนาดของแผ่นดินไหวที่จุดเหนือศูนย์เกิดแผ่นดินไหวบันทึกได้ที่ 7.2 โมเมนต์แมกนิจูด อยู่ห่างจากเมืองซักบายันไปทางตะวันตกเฉียงใต้  ที่ระดับความลึกที่  แผ่นดินไหวดังกล่าวมีผลทั้งเขตกิตนางคาบีซายาอัน โดยเฉพาะอย่างยิ่งจังหวัดโบโฮลและเซบู แรงสั่นสะเทือนสามารถรู้สึกได้ทั้งหมู่เกาะวิซายัส‎ ไปจนถึงเกาะมัสบาเตทางตอนเหนือ และจังหวัดโคตาบาโตในมินดาเนาตอนใต้

แผ่นดินไหวครั้งนี้เป็นแผ่นดินไหวครั้งที่รุนแรงที่สุดในรอบ 23 ปีของฟิลิปปินส์นับตั้งแต่แผ่นดินไหวเกาะลูซอน พ.ศ. 2533 พลังงานที่ปลดปล่อยจากแรงเคลื่อนนี้เทียบเท่าระเบิดที่ปล่อยลงที่ฮิโรชิมะ 32 ลูก ก่อนหน้านั้น โบโฮลก็เจอกับแผ่นดินไหวในวันที่ 8 กุมภาพันธ์ พ.ศ. 2533 ที่ทำให้อาคารเกิดความเสียหายและสร้างคลื่นสึนามิ

หลังเกิดแผ่นดินไหวเพียง 3 สัปดาห์ ในวันที่ 7 พฤษจิกายน ซูเปอร์ไต้ฝุ่นไห่เยี่ยน (โยลันดา) เข้ามายังภูมิภาคนี้ แม้ว่าตาพายุไม่ได้เข้าที่พื้นที่เกิดแผ่นดินไหว แต่ทำให้ชาวโบโฮลาโนราว 40,000 คนที่ยังอาศัยอยู่ในศูนย์พักพิงชั่วคราวต้องกลับไปยังศูนย์อพยพ และขัดขวางความพยายามบรรเทาทุกข์ในจังหวัดนี้
# อัจฉริยะการตลาด
อัจฉริยะการตลาด (2556) เป็นหนังสือพ็อคเก็ตบุ๊คการตลาดที่เขียนโดย เอกก์   ภทรธนกุล   อาจารย์ประจำภาควิชาการตลาด   คณะพาณิชยศาสตร์และการบัญชี   จุฬาลงกรณ์มหาวิทยาลัย   หนังสือเล่มนี้ได้รับการจัดอันดับเป็นที่หนึ่งของศูนย์หนังสือจุฬาลงกรณ์มหาวิทยาลัยทั่วประเทศติดต่อกันกว่าครึ่งปีระหว่างเดือนกันยายน  พ.ศ. 2556 กุมภาพันธ์ พ.ศ. 2557 "10 อันดับหนังสือขายดีศูนย์หนังสือจุฬาฯ" , ''ศูนย์หนังสือจุฬาฯ, accessed November 15, 2013.

ประมวลเรื่อง
หนังสืออัจฉริยะการตลาดนั้นได้รวบรวมผลงานวิจัย และบทความทางวิชาการทางการตลาดระดับโลกมาเล่าเป็นเรื่องราว   ผ่านสำนวนของ อ.เอกก์   ภทรธนกุล  แห่งภาควิชาการตลาด   คณะพาณิชยศาสตร์และการบัญชี   จุฬาฯ   นักวิชาการการตลาด   นักจัดรายการวิทยุ   และคอลัมนิสต์   โดยหนังสือเล่มนี้กล่าวถึงแนวทางการตลาดที่ใช้ควบคุมลูกค้าโดยไม่รู้ตัว   ตัวอย่างแคมเปญการตลาดสุดป่วยของนักการตลาดอัจฉริยะในอดีต   และการประยุกต์ใช้ความรู้ทางการตลาดเพื่อพัฒนาชีวิต "อัจฉริยะการตลาดในหนังสือพิมพ์ กรุงเทพธุรกิจ" , ''ศูนย์หนังสือจุฬาฯ, accessed November 22, 2013.

หนังสือประกอบด้วย 17 บทย่อย   ที่กล่าวถึงกลยุทธ์การควบคุมลูกค้าเพื่อการดำเนินธุรกิจให้สำเร็จ ตัวอย่างเช่น “กับดักการตลาดบริการ” ที่กล่าวถึงกลยุทธ์การบริการที่ดูเหมือนจะดี แต่กลับมีอันตรายร้ายแรงต่อธุรกิจ   “เหยียบให้แซ่ด”   แคมเปญการตลาดสุดอัจฉริยะที่ผิดพลาดร้ายแรง   ไปกระทั่งความรู้การตลาดเพื่อพัฒนาคุณภาพชีวิต  “การตลาดลดพุง” ซึ่งเกี่ยวการปรับสภาพแวดล้อมในการรับประทานอาหารเพื่อปรับพฤติกรรมคนให้ทานน้อยลงแต่อิ่มเท่าเดิมเป็นต้น

หนังสือเล่มนี้มีสองปกคือ ขาวและดำ   โดยหนังสือเล่มนี้นำผลกำไรทั้งหมดขึ้นบำรุงสภากาชาดไทย

การยอมรับ
หนังสือขายดีอันดับที่ 1 ศูนย์หนังสือจุฬาฯ (กันยายน 2556 ถึง เมษายน 2557) 

หนังสือแนะนำของสำนักงานคณะกรรมการพัฒนาระบบราชการ "หนังสือแนะนำ" , ''กพร., , accessed November 21, 2013.
# การฮั้ว
การฮั้ว หรือภาษากฎหมายเรียก การสมยอม  คือ การตกลงกันระหว่างบุคคลสองฝ่ายหรือกว่านั้น ซึ่งบางครั้งเป็นการผิดกฎหมายหรือเป็นการลับ เพื่อจำกัดการแข่งขันอย่างเสรี โดยวิธีฉ้อฉล ชักนำให้สำคัญผิด หรือหลอกลวงเกี่ยวกับสิทธิตามกฎหมาย หรือเพื่อให้บรรลุวัตถุประสงค์ซึ่งกฎหมายห้ามไว้ โดยวิธีฉ้อฉลหรืออาศัยความได้เปรียบโดยไม่เป็นธรรม มักปรากฏในระหว่างกลุ่มองค์กรหรือบุคคลเมื่อแบ่งส่วนตลาด กำหนดราคา จำกัดการผลิต หรือจำกัดโอกาส วิธีฮั้วอาจรวมถึง การกำหนดค่าแรง การชักค่าจ้างไว้ หรือการแถลงเท็จซึ่งความสัมพันธ์ระหว่างผู้ฮั้วทั้งหลายCollusion Law & Legal Definition

คำ "ฮั้ว" ในภาษาไทย มาจากคำ "围" ในภาษาจีน ซึ่งอ่านว่า "เหวย์" (wéi) ในสำเนียงกลาง และหมายความว่า รวมหัวกัน
# เมชาโด
เมชาโด (สเปนและ) เป็นอาหารฟิลิปปินส์ที่ปรุงด้วยเนื้อวัว (หรือบางสูตรใช้ลิ้นวัว) การเติมซอสถั่วเหลืองและน้ำมะปี๊ดลงไปในน้ำหมักนั้นทำให้อาหารชนิดนี้มีลักษณะเฉพาะที่แตกต่างไปจากอาหารสเปน

 ต้นกำเนิดและการปรุง 
วิธีการปรุงเมชาโดแบบดั้งเดิมใช้เทคนิคการปรุงแบบสเปน โดยเจาะชิ้นหรือก้อนเนื้อวัวหนา ๆ ซึ่งไม่มีมัน แล้วยัดแถบมันหมูเข้าไปเพื่อให้เนื้อวัวนุ่มและไม่แห้งกระด้าง [คำว่าเมชาโด ("ยัดไส้") จึงแผลงมาจากคำว่า เมชา  ซึ่งในภาษาสเปนแปลว่า ไส้เทียน] จากนั้นนำเนื้อวัวที่ยัดมันหมูแล้วไปหมักกับน้ำส้มสายชู ซอสถั่วเหลือง น้ำมะปี๊ด กระเทียมสับหรือบด พริกไทยดำ ใบกระวาน ผัดเนื้อกับหัวหอมในน้ำมัน (หรือผัดกับมันหมู) ให้ด้านนอกพอสุกเป็นสีน้ำตาล แล้วนำไปเคี่ยวด้วยไฟอ่อน ๆ พร้อมกับซอสหมัก โดยเติมน้ำสต๊อกและมะเขือเทศบดลงไป จนกระทั่งเนื้อนุ่มและน้ำแกงงวดลงเป็นซอสข้น

เมื่อเวลาผ่านไป ชื่ออาหารชนิดนี้ก็ถูกนำไปใช้เรียกแกงตุ๋นที่ใช้เนื้อแล่บาง ๆ หรือเนื้อติดกระดูก โดยตัดขั้นตอนการยัดมันหมูออกไป เมชาโดในปัจจุบันจึงมีลักษณะใกล้เคียงกับสตูเนื้อวัวทั่วไปมากขึ้น
# การี-กาเร
การี-กาเร  เป็นอาหารฟิลิปปินส์ เป็นการนำหางวัวมาต้ม น้ำแกงข้น ใส่ถั่วลิสงและผักหลายชนิด ต้นกำเนิดมาจากเมืองปัมปังกาบนเกาะลูซอน แต่บางกลุ่มกล่าวว่าเป็นอาหารของชาวโมโรที่เข้ามาตั้งหลักแหล่งในมะนิลาก่อนการเข้ามาของชาวสเปน และยังพบในหมู่เกาะซูลูและตาวีตาวีด้วย ผักที่นิยมใช้ได้แก่ มะเขือม่วง ถั่วฝักยาว ผักกวางตุ้ง ผักกาดหัว แต่งสีแดงด้วยน้ำจากเมล็ดคำแสด ใส่ถั่วลิสงบดและข้าวคั่วป่น รับประทานกับกะปิผัด อาจใช้เนื้อวัว เนื้อหมู ขาหมู เนื้อแพะ หรือไก่แทนหางวัวได้ เป็นอาหารในเทศกาลเฉลิมฉลองต่าง ๆ ในปัมปังกา

thumb|left|150px|การี-กาเรกับซอสขาวและก๋วยเตี๋ยว
# โฟโตกราฟ (เพลงนิกเคลแบ็ก)
โฟโตกราฟ  เป็นเพลงซิงเกิลเดียวในปี 2005 ของวงแคนาดานิกเคลแบ็ก จากอัลบั้มสตูดิโอที่ห้าของ All the Right Reasons วางจำหน่ายในเดือนกันยายน ค.ศ. 2005 เพลงนี้ได้จัดอันดับชาร์ตที่ 1 ใน 10 อันดับของสหรัฐอเมริกา และสหราชอาณาจักร

อันดับ
อันดับ (2005-06/08)ยอดสูงสุดAustrian Singles Chart<http://hitparade.ch/showitem.asp?interpret=Nickelback&titel=Photograph&cat=s2Australian Singles Charthttp://hitparade.ch/showitem.asp?interpret=Nickelback&titel=Photograph&cat=s3Belgian Singles Chart (Wallonia)4Belgian Singles Chart (Flanders)2Canadian Singles Chart1Czech Airplay Charthttp://www.ifpicr.cz/hitparada/index.php?a=titul&hitparada=2&titul=143197&sec=40be2d9ebb018c92eb87ecaa9667dd0917Dutch Singles Chart4 European Hot 100 Singles31Irish Singles Charthttp://acharts.us/song/90215Italian Singles Chart41German Singles Chart18New Zealand Singles Chart4Polish Singles Chart49Swedish Singles Chart40Swiss Singles Chart27UK Singles Chart18UK Rock Chart1U.S. Billboard Hot 1002U.S. Billboard Adult Contemporary16U.S. Billboard Adult Top 401U.S. Billboard Hot Mainstream Rock Tracks1U.S. Billboard Hot Modern Rock Tracks3U.S. Billboard Pop Songs3
# เครือมวกไทย
เครือมวกไทย  เป็นไม้เลื้อยเถาอ่อนในวงศ์ Apocynaceae ใบออกเป็นกระจุกตามกิ่ง เนื้อใบหนา ดอกออกเป็นกระจุกที่ซอกใบ ดอกช่อ ดอกย่อยมีจำนวนมาก สีขาว กลิ่นหอมอ่อน ดอกบานช่วงกันยายน – พฤศจิกายน เป็นไม้ถิ่นเดียวในประเทศไทย พบเฉพาะที่อุทยานแห่งชาติเขาใหญ่เท่านั้น พบครั้งแรกเมื่อ 12 สิงหาคม พ.ศ. 2517 โดย J.F. Maxwell ชื่อสปีชีส์ตั้งเป็นเกียรติแก่ประเทศไทย 
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551  หน้า 27
# เทียนไตรบุญ
เทียนไตรบุญ  เป็นไม้ล้มลุกในสกุลเทียนดอก วงศ์ Balsaminaceae ต้นอวบน้ำ ยอดอ่อนมีขนปกคลุม ใบเดี่ยว เรียงเวียนเป็นกระจุกที่ปลายยอด ใบรูปไข่ ดอกช่อ ผลเป็นฝักยาว แก่แล้วแตก ออกดอกช่วงกรกฎาคม – สิงหาคม พบครั้งแรกในไทยเมื่อ 18 สิงหาคม พ.ศ. 2544 ที่บ้านพุเย อำเภอทองผาภูมิ จังหวัดกาญจนบุรี โดย ดร. ปราโมทย์ ไตรบุญ กับ ดร. ปิยะเกษตร สุขสถาน ชื่อสปีชีส์ตั้งตามนามสกุลของ ดร. ปราโมทย์https://archive.lib.kmutt.ac.th/index.php?option=com_joomgallery&func=detail&id=7012&Itemid=55
# ประทัดสุเทพ
ประทัดสุเทพ  เป็นพืชในสกุลประทัดดอย วงศ์ Ericaceae มีรากสะสมอาหาร ใบเดี่ยว ดอกออกเดี่ยวๆ หรือเป็นกระจุกตามกิ่งแก่  กลีบดอกรูปหลอดแคบ ปลายป่อง ผลขนาดเล็ก ทรงกลม ออกดอกช่วงพฤศจิกายน – กุมภาพันธ์ พบครั้งแรกที่อำเภอจอมทอง จังหวัดเชียงใหม่ เป็นไม้หายากและใกล้สูญพันธ์ พบในป่าดิบเขาทางภาคเหนือตอนบน พบครั้งแรกโดย ดร. สันติ วัฒฐานะ และคณะ ชื่อสปีชีส์ตั้งเป็นเกียรติแก่ประเทศไทย 
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551  หน้า 26
หมวดหมู่:สกุลประทัดดอย
# อัสนี เชิดชัย
อัสนี เชิดชัย (เกิด 13 กุมภาพันธ์ พ.ศ. 2503) เป็นนักธุรกิจที่เป็นทายาทกลุ่มธุรกิจรถโดยสาร และอดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย ปัจจุบันเป็นสมาชิกพรรคเพื่อชาติ

 ประวัติ 
อัสนี เชิดชัย เกิดเมื่อวันที่ 13 กุมภาพันธ์ พ.ศ. 2503 ที่อำเภอปากช่อง จังหวัดนครราชสีมา เป็น บุตรชายของ นายวิชัย กับ นางสุจินดา เชิดชัย สำเร็จการศึกษาชั้นประถมศึกษาจากโรงเรียนอัสสัมชัญนครราชสีมา ชั้นมัธยมศึกษาจากโรงเรียนเทพศิรินทร์ ระดับปริญญาตรี จากคณะรัฐศาสตร์ มหาวิทยาลัยรามคำแหง ระดับปริญญาโท คณะรัฐประศาสนศาสตร์ สถาบันบัณฑิตพัฒนบริหารศาสตร์ และปริญญาเอก จากมหาวิทยาลัยราชภัฏสวนดุสิต มีน้องชาย 1 คนชื่อ สุรวุฒิ เชิดชัย ดำรงตำแหน่ง นายกเทศมนตรีเทศบาลนครนครราชสีมา 

อัสนี เชิดชัย สมรสกับนางลินดา เชิดชัย อดีตผู้แทนการค้าไทย มีบุตร 3 คน โดยบุตรสาวคนโตชื่อ อัญมณี เชิดชัย“อัญมณี เชิดชัย” หลานเจ๊เกียว ว่าที่ ดร.จากลอนดอน

ในเดือน พฤษภาคม พ.ศ. 2553 เขาเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ จัดเวทีที่จังหวัดนครราชสีมาภาค 2 บุกรื้อเวทีแดงโคราชแล้ว

 การทำงาน 
อัสนี เชิดชัย เป็นนักธุรกิจในกลุ่มธุรกิจอุตสาหกรรมยานยนต์ ในนามกลุ่มเชิดชัย หรือ บริษัทอู่เชิดชัยอุตสาหกรรม จำกัด ต่อมาได้รับเลือกตั้งเป็นสมาชิกสภาจังหวัดนครราชสีมา 3 สมัย เป็นประธานสภาจังหวัดนครราชสีมา และได้รับเลือกตั้งเป็นสมาชิกสภาผู้แทนราษฎร แบบสัดส่วน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน และได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 60ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)

ใน พ.ศ. 2561 นายอัสนีและนางลินดาได้ย้ายมาร่วมงานกับ พรรคเพื่อชาติ นอกจากนี้นายอัสนียังเป็น 1 ในผู้ร่วมก่อตั้งกลุ่มการเมืองที่มีชื่อว่า "กลุ่มพลังโคราช"

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทยประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๘, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๘, ๔ ธันวาคม ๒๕๕๒
# ดิ อะเมซิ่ง สไปเดอร์แมน (วิดีโอเกม พ.ศ. 2555)
ดิ อะเมซิ่ง สไปเดอร์แมน  เป็นวิดีโอเกมประเภทแอกชั่นผจญภัยโอเพนเวิลด์ สร้างมาจากภาพยนตร์ในชื่อเดียวกัน จากซุเปอร์ฮีโรมาร์เวลคอมิกส์ พัฒนาโดย Beenox ซึ่งเป็นผู้พัฒนาเกมSpider-Man: Shattered Dimensions และSpider-Man: Edge of Time และจัดจำหน่ายโดย Activision วางจำหน่ายในวันที่ 26 มิถุยายน 2012 ในทวีปอเมริกาเหนือและวันที่ 29 มิถุยายน 2012 ในทวีปยุโรป สำหรับเครื่องเล่นเอกซ์บอกซ์ 360, เพลย์สเตชัน 3, นินเท็นโด 3ดีเอส, นินเท็นโด ดีเอส, ไอโอเอส, แอนดรอยด์ และพีซี
# สกุลประทัดดอย
สกุลประทัดดอย (Agapetes) เป็นไม้กึ่งเลื้อที่เป็นพืชพื้นเมืองในเขตเทือกเขาหิมาลัย ดอกมีสีสดและบานเป็นเวลานาน เจริญในเขตหนาวจนถึงกึ่งเขตร้อน 

สปีชีส์
 Agapetes buxifolia
 Agapetes hosseana
 Agapetes incurvata
 Agapetes lobbii
 Agapetes macrantha
 Agapetes mannii
 Agapetes megasum
 Agapetes meiniana
 Agapetes mitrarioides
 Agapetes racemosa Watt.
 Agapetes serpens
 Agapetes serrata
 Agapetes subsessilifolia
 Agapetes thailandica
# เบรเกินซ์
เบรเกินซ์  เป็นเมืองหลวงของรัฐฟอร์อาร์ลแบร์ค รัฐทางตะวันตกสุดของประเทศออสเตรีย เมืองตั้งอยู่ปลายสุดด้านตะวันออกของทะเลสาบคอนสตันซ์ ทะเลสาบน้ำบริสุทธิ์ใหญ่เป็นอันดับ 3 ของยุโรปกลาง
# บลูมส์เบิร์ก (รัฐเพนซิลเวเนีย)
บลูมส์เบิร์ก เป็นเมืองในเทศมณฑลโคลัมเบีย เพนซิลเวเนียในสหรัฐอเมริกา บลูมส์เบิร์กมีประชากรในปี พ.ศ. 2555 ทั้งหมด 15,127 คนhttp://www.city-data.com/city/Bloomsburg-Pennsylvania.html บลูมส์เบิร์กตั้งอยู่ทางตอนบนของแม่น้ำซัสเควฮานนา

 ประวัติ 

 ที่ตั้งทางภูมิศาสตร์ 

 ภูมิอากาศ
# แอลฌาดีดา
แอลฌาดีดา , อัลญะดีดะฮ์ (, เบอร์เบอร์:) หรือ มาซากัน เป็นเมืองท่าบนชายฝั่งมหาสมุทรแอตแลนติก ของประเทศโมร็อกโก ในจังหวัดแอลฌาดีดา มีประชากร 144,440 คน (ค.ศ. 2004)

แต่เดิมชื่อ มาซากัน (Mazagan) ตั้งขึ้นในปี ค.ศ. 1502 อยู่ใต้การปกครองของโปรตุเกสในปี ค.ศ. 1769 เมืองป้อมปราการแอลฌาดีดาได้รับขึ้นทะเบียนเป็นมรดกโลกจากยูเนสโกในปี ค.ศ. 2004

ปัจจุบัน ส่งออกถั่ว อัลมอนด์ ข้าวโพด ถั่วหัวช้าง ขนแกะ หนังสัตว์ ขี้ผึ้ง และไข่
# อากวสกาเลียนเตส (เมือง)
อากวสกาเลียนเตส  เป็นเมืองหลวงและเมืองที่มีประชากรมากที่สุดของรัฐอากวสกาเลียนเตส ประเทศเม็กซิโก เขตมหานครมีประชากร 1,000,000 คน ตั้งอยู่ทางทิศเหนือ-กลาง ของประเทศเม็กซิโก ตั้งอยู่ริมฝั่งแม่น้ำอากวสกาเลียนเตส อยู่สูงจากระดับน้ำทะเลปานกลาง 1880 เมตร ที่จุดพิกัด  

อากวสกาเลียนเตส เป็นเมืองที่เป็นที่รู้จักในฐานะเมืองที่มีคุณภาพชีวิตดีที่สุดในลาตินอเมริกา และยังเป็นเมืองที่สะอาดที่สุดในลาตินอเมริกา
# แคว้นลัมบาเยเก
แคว้นลัมบาเยเก  เป็นแคว้นติดทะเล ทางตะวันตกเฉียงเหนือของประเทศเปรู มีประวัติศาสตร์ของชาวโมเช (Moche) และชิมู (Chimú) ในอดีต มีสถานที่เกี่ยวข้องทางด้านประวัติศาสตร์และพิพิธภัณฑ์หลายแห่ง แคว้นมีเมืองหลวงคือ ชีกลาโย

ลัมบาเยเก
หมวดหมู่:แคว้นลัมบาเยเก
# ตีโดเร
ตีโดเร  เป็นเมืองและเกาะในหมู่เกาะโมลุกกะ ทางตะวันออกของประเทศอินโดนีเซีย ตั้งอยู่นอกฝั่งด้านตะวันตกของเกาะฮัลมาเฮรา เป็นศูนย์กลางของอาณาจักรสุลต่านที่ทรงอำนาจจนถึง ค.ศ. 1500 โปรตุเกสได้เข้ายึดครองในตอนต้นคริสต์ศตวรรษที่ 16 และสร้างป้อมค่ายขึ้นใน ค.ศ. 1578 ในตอนต้นคริสต์ศตวรรษที่ 17 ชาวสเปนได้เข้ายึดครอง ครั้นต่อมาในตอนกลางคริสต์ศตวรรษที่ 17 ตกเป็นของฮอลันดา ในสงครามโลกครั้งที่สอง ญี่ปุ่นได้เข้ายึดครองระหว่าง ค.ศ. 1942-1945
# อันดับมะเขือ
อันดับมะเขือ (Solanales)เป็นอันดับของพืชมีดอกที่อยู่ในกลุ่มพืชใบเลี้ยงคู่แท้ บางครั้งใช้ชื่ออันดับนี้ว่า Polemoniales ในเอกสารรุ่นเก่า ในระบบ Angiosperm Phylogeny Group (APG) ประกอบด้วยวงศ์ดังต่อไปนี้:

 วงศ์Solanaceae 
 วงศ์ Convolvulaceae 
 วงศ์ Montiniaceae
 วงศ์ Sphenocleaceae
 วงศ์ Hydroleaceae

ระบบ APG II จัดให้อันดับนี้อยู่ในกลุ่ม Euasterids I
# ประเสริฐ ชิตพงศ์
รองศาสตราจารย์ ประเสริฐ ชิตพงศ์ (6 กันยายน พ.ศ. 2491 – 28 ตุลาคม พ.ศ. 2561) นักการศึกษาชาวไทย อดีตนายกสภามหาวิทยาลัยเทคโนโลยีราชมงคลศรีวิชัยนายกสภามหาวิทยาลัยเทคโนโลยีราชมงคลศรีวิชัย สมาชิกวุฒิสภาจังหวัดสงขลา 2 สมัย และอดีตอธิการบดีมหาวิทยาลัยสงขลานครินทร์

 ประวัติ 
ประเสริฐ เกิดเมื่อวันที่ 6 กันยายน พ.ศ. 2491 เป็นบุตรของนายขาว กับนางอิ่ม ชิตพงศ์บัญชีแสดงรายการทรัพย์สินและหนี้สิน กรณีรับเข้าตำแหน่ง สมาชิกวุฒิสภา 14 มีนาคม พ.ศ. 2551 สำเร็จการศึกษาวิทยาศาสตรบัณฑิต กับวิทยาศาสตรมหาบัณฑิต สาขาวิชาพืชสวน จากมหาวิทยาลัยเกษตรศาสตร์ และดุษฎีบัณฑิต สาขาปฐพีศาสตร์ จาก Rutgers University of New Jersey สหรัฐประวัติ รศ. ดร.ประเสริฐ ชิตพงศ์

 การทำงาน 
ประเสริฐ เข้าสู่วงการศึกษาด้วยการเป็นนักวิจัยในภาควิชาพืชสวน คณะเกษตร มหาวิทยาลัยเกษตรศาสตร์ ต่อมาดำรงตำแหน่งเป็นอาจารย์ในภาควิชาพืชศาสตร์ คณะทรัพยากรธรรมชาติ มหาวิทยาลัยสงขลานครินทร์ จนกระทั่งดำรงตำแหน่งอธิการบดีมหาวิทยาลัยสงขลานครินทร์ 2 สมัย (พ.ศ. 2543 - พ.ศ. 2546 และ พ.ศ. 2546 - พ.ศ. 2549) 

 งานการเมือง 
ประเสริฐ ได้รับเลือกตั้งให้เป็นสมาชิกวุฒิสภาจังหวัดสงขลาครั้งแรกใน พ.ศ. 2549 แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร

ประเสริฐ ได้รับเลือกตั้งให้เป็นสมาชิกวุฒิสภาอีกครั้งใน พ.ศ. 2551

นอกจากนี้ยังได้รับเลือกเป็นประธานศึกษาปฏิรูปการเมืองใน พ.ศ. 2552 อีกด้วย"ประเสริฐ ชิตพงศ์" นั่งประธานศึกษาปฏิรูปการเมือง

 สมาชิกวุฒิสภา 
ประเสริฐ ได้รับการเลือกตั้งเป็นสมาชิกวุฒิสภาทั้งหมด 2 สมัย คือ
 การเลือกตั้งสมาชิกวุฒิสภาไทยเป็นการทั่วไป พ.ศ. 2549 จังหวัดสงขลา
 การเลือกตั้งสมาชิกวุฒิสภาไทยเป็นการทั่วไป พ.ศ. 2551 จังหวัดสงขลา

 ถึงแก่อนิจกรรม 
ประเสริฐ ชิตพงศ์ เสียชีวิตด้วยโรคมะเร็ง เมื่อวันที่ 28 ตุลาคม พ.ศ. 2561 สิริอายุรวม 70 ปีมะเร็งคร่าชีวิต! “ประเสริฐ ชิตพงศ์” อดีตอธิการฯ ม.อ. เผยเคยเตือนผู้มีอำนาจ “อย่าผลักคนไทยไปสู่หุบเหวหายนะ” หยุดสารเคมีพิษต้นเหตุโรคร้าย มีพิธีพระราชทานเพลิงศพเมื่อวันที่ 12 พฤศจิกายน พ.ศ. 2561 ณ วัดควนลัง ตำบลควนลัง อำเภอหาดใหญ่ จังหวัดสงขลา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๓, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๒๑, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๘ , เล่ม ๑๓๒ ตอนที่ ๓๒ ข หน้า ๒๖, ๔ ธันวาคม ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๑๙ ตอนที่ ๒ ข หน้า ๓๔๔, ๒๒ กุมภาพันธ์ ๒๕๔๕
# พัก จูฮย็อน (เกิดปี พ.ศ. 2529)
พัก จูฮย็อน (ฮันกึล: 박주현; ฮันจา: 朴珠泫; เกิด  29 พฤศจิกายน 2529spicaworld - profiles , spicaworld.tumblr.com. November 13, 2012. Retrieved November 9, 2013.) หรือชื่อใช้ในการแสดงว่า จูฮย็อนเป็น นักร้อง นักแสดง นักเต้นหญิง ไอดอลชาวเกาหลีใต้ รู้จักในสถานะสมาชิก/หัวหน้าวง สปีคก้า

ประวัติ
จูฮย็อน เกิดวันที 29 พฤศจิกายน 2529 เธอได้เข้าเรียนที่ Commercial High School ก่อนที่เธอจะเปิดตัวครั้งแรกนั้นเธอได้เป็นนางแบบนิตยสารและได้แสดงภาพยนตร์ จูฮยอนเองก็มีความฝันที่อยากจะเป็นศิลปินเมื่อตอนวัยรุ่น ดั้งนั้นเธอจึงเริ่มออดิชั่นในปี 2543 เธอได้ไปออดิชั่นที่ DSP Media  ในปี 2007 เธอจึงตัดสินใจลาออกจาก DSP Media สาเหตุปัญหาส่วนตัวของเธอเอง
ในปี 2010 เธอได้ออดิชั่นกับ B2M Entertainmentและเธอก็ได้กลายเป็นเด็กผึกหัด หลังจากเธอรับการอบรมแล้วเธอได้มีโอกาสแสดงมิวสิกวิดีโอของ ฮอยองแซง ในเพลง "Let It Go"HEO YOUNG SAENG (허영생)_LET IT GO_M/V(뮤직비디오)", youtube.com. May 11, 2011. Retrieved November 9, 2013. 
จากนั้นเดือนธันวาคมปี 2011 มีข่าวประกาศออกมาว่าเธอจะได้ร่วมเปิดตัวเป็นสมาชิกวง สปีคก้า กลุ่มที่มีการเปิดตัวเป็นทางการในวันที่ 8 กุมภาพันธ์ 2012
ผลงานเพลง

 ปีชื่อเพลงอัลบั้ม2554 Let It Go Heo Young Saeng's 1st Mini Album live performance
ผลงาน
มิวสิกวิดีโอ
 ปีชื่อเพลงศิลปินบทบาท2554 Let It Go Heo Young Saeng ตัวละครหญิงหลัก2556 Bad Girls Lee Hyori ตัวละครหญิงหลัก
วารตี้โชว์
 ปีชื่อรายการบทบาทสถานีโทรทัศน์2555 SimSimTaPa แขกรับเชิญพิเศษ MBC Changing the World's Problems แขกรับเชิญพิเศษ MBC2556 Star King แขกรับเชิญพิเศษ SBS
โฆษณา
 ปีการรับรองเชิงพาณิชย์ 2549 Powercomm XPEED Korean Telecommunication GOM Player LG Corporation
อ้างอิง

แหล่งข้อมูลอื่น
 Spica  - Official website
# วรวิทย์ บารู
ผู้ช่วยศาสตราจารย์ วรวิทย์ บารู (เกิด 1 มกราคม พ.ศ. 2495) ปัจจุบันดำรงตำแหน่งรองหัวหน้าพรรคประชาชาติ และสมาชิกสภาผู้แทนราษฎรจังหวัดปัตตานี อดีตสมาชิกวุฒิสภาจังหวัดปัตตานี

 ประวัติ 
วรวิทย์ เกิดเมื่อวันที่ 1 มกราคม พ.ศ. 2495 ที่อำเภอสายบุรี จังหวัดปัตตานี เป็นบุตรนายเจะดือเระ นางแวตีเมาะ บารู ด้านครอบครัวสมรสกับนางสายใจ บารู มีบุตร-ธิดา 6 คน

สำเร็จการศึกษา การศึกษาบัณฑิต สาขาวิชาภาษาอังกฤษ จากมหาวิทยาลัยศรีนครินทรวิโรฒ มหาบัณฑิต และดุษฎีบัณฑิต สาขาภาษาศาสตร์เชิงสังคม จาก University of Malaya ประเทศมาเลเซีย

 การทำงาน 
ผศ.ดร.วรวิทย์ เคยดำรงตำแหน่งเป็นอาจารย์ ในแผนกวิชาภาษามลายู/มลายูศึกษา ภาควิชาภาษาตะวันออก คณะมนุษยศาสตร์และสังคมศาสตร์ มหาวิทยาลัยสงขลานครินทร์ และดำรงตำแหน่งต่างๆ อาทิ กรรมการสภามหาวิทยาลัยอิสลาม ยะลา ประธานกรรมการดำเนินงานสหกรณ์ออมทรัพย์อินนอฟฟานและประธานเครือข่ายสหกรณ์อิสลามภาคใต้ และ รองประธานสภาที่ปรึกษาส่งเสริมสันติสุขจังหวัดชายแดนภาคใต้ (สสต.)

 งานการเมือง 
ผศ.ดร.วรวิทย์ ได้รับเลือกตั้งให้เป็นสมาชิกวุฒิสภาจังหวัดปัตตานี ครั้งแรก ใน พ.ศ. 2551 

เขาลงสมัครรับเลือกตั้งในพื้นที่จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาชาติ แต่ไม่ได้รับเลือกตั้ง ก่อนที่จะได้รับเลือกตั้งในครั้งถัดมา (พ.ศ. 2566)

 สมาชิกสภาผู้แทนราษฎร
ผศ.ดร.วรวิทย์ บารู ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดปัตตานี สังกัดพรรคประชาชาติ (พ.ศ. 2561)

 สมาชิกวุฒิสภา 
ผศ.ดร.วรวิทย์ บารู ได้รับการเลือกตั้งเป็นสมาชิกวุฒิสภามาแล้ว 1 สมัย คือ
 การเลือกตั้งสมาชิกวุฒิสภาไทยเป็นการทั่วไป พ.ศ. 2551 จังหวัดปัตตานี

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๔, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖, เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๙ ตอนที่ ๒ ข หน้า ๓๔๔, ๒๒ กุมภาพันธ์ ๒๕๔๕
# อานักซีเมแนส
อานักซีเมแนสแห่งมีแลโตส (, Anaximénēs ho Mīlḗsios,) หรือ แอแนกซิมินีส  เป็นนักปรัชญาชาวกรีก เกิดที่เมืองมีแลโตสเมื่อก่อนพุทธศักราช 45 ปี และเสียชีวิตเมื่อ พ.ศ. 19 เป็นศิษย์ของอานักซีมันโดรสและปาร์เมนีแดส ปรัชญาของเขาต่างออกไปโดยเห็นว่าทั้งน้ำและอนันตภาวะต่างไม่ใช่ปฐมธาตุ แต่ปฐมธาตุคืออากาศหรืออีเทอร์ในภาษากรีก และโลกลอยคว้างอยู่ในอากาศไม่ได้ลอยอยู่ในน้ำ
# อานักซีมันโดรส
อานักซีมันโดรส (, Anaxímandros,) หรือ อะแนกซิแมนเดอร์  เป็นนักปรัชญาชาวกรีกและเป็นศิษย์ของทาแลส เกิดเมื่อก่อนพุทธศักราช 68 ปี และเสียชีวิตในช่วงก่อนพุทธศักราชประมาณ 3-4 ปี ปรัชญาของเขาต่างจากเธลีสเพราะเห็นว่าปฐมธาตุไม่ใช่น้ำแต่เป็นอนันตภาวะ สสารทุกอย่างมาจากอนันตภาวะและเมื่อสลายตัวก็จะกลับไปสู่อนันตภาวะ โลกก็มาจากอนันตภาวะ มนุษย์วิวัฒนาการมาจากปลาในน้ำ เมื่อโลกยังเป็นของเหลว เมื่อโลกแห้งก็ขึ้นฝั่งแล้ววิวัฒนาการมาเป็นมนุษย์